

**VLADA REPUBLIKE HRVATSKE**

Zagreb, 14. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2025. i 2026. godini za nabavu besposadnoga zrakoplovnog sustava Bayraktar TB2 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

**VLADA REPUBLIKE HRVATSKE**

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23. i 125/24.) Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu obrane za preuzimanje obveza**

**na teret sredstava državnog proračuna Republike Hrvatske u 2025. i 2026. godini**

**za nabavu besposadnoga zrakoplovnog sustava Bayraktar TB2**

**I.**

 Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u 2025. i 2026. godini za nabavu besposadnoga zrakoplovnog sustava Bayraktar TB2 u ukupnom iznosu od 64.393.267,76 eura, po godinama i iznosima kako slijedi:

Godina Iznos

 2025. 37.474.172,15 eura

 2026. 26.919.095,61 euro.

**II.**

 Ova Odluka stupa na snagu danom donošenja.

**P R E D S J E D N I K**

**mr.sc. Andrej Plenković**

**KLASA:**

**URBROJ:**

**Zagreb,**

**Obrazloženje**

Točkom I. Odluke daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske za preuzimanje obveza na teret sredstava državnog proračuna Republike Hrvatske u 2025. i 2026. godini za nabavu besposadnoga zrakoplovnog sustava Bayraktar TB2 u ukupnom iznosu od 64.393.267,76 eura te je pripremljen prijedlog ugovora za nabavu besposadnoga zrakoplovnog sustava Bayraktar TB2.

Ukupna vrijednost ugovora iznosi 73.906.377,00 američkih dolara bez PDV-a. Pored roba i usluga koje će biti isporučene prema ukupnoj vrijednosti ugovora, dodatno je predviđena i isporuka opreme u vrijednosti od 2.022.514,00 američkih dolara koja je donacija. Ministarstvo obrane ima obvezu plaćanja PDV-a na cjelokupan iznos ugovora i PDV-a na donaciju što je iznos PDV-a u protuvrijednosti od 18.982.222,75 američkih dolara. Slijedom navedenoga, ukupne obveze Ministarstva obrane iznose 92.888.599,75 američkih dolara odnosno 84.582.589,47 eura, od čega u 2024. godini 20.189.321,71 eura, u 2025. godini 37.474.172,15 eura i u 2026. godini 26.919.095,61 eura. Potrebna sredstva za 2024. godinu osigurana su u Prijedlogu izmjena i dopuna Državnog proračunu Republike Hrvatske za 2024. i projekcija za 2025. i 2026. godinu na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545042 Opremanje materijalno tehničkim sredstvima na računu 42 Rashodi za nabavu proizvedene dugotrajne imovine. Potrebna sredstva za 2025. i 2026. godinu prioritetno će se osigurati prilikom izrade Državnog proračuna Republike Hrvatske za 2025. i projekcija za 2026. i 2027. godinu, u okviru limita koji su Ministarstvu obrane dodijeljeni Odlukom o proračunskom okviru za razdoblje 2025. – 2027. godine.

Točkom II. Odluke određuje se dan stupanja na snagu ove Odluke.